Tõrva valla kultuuripreemia
Tõrva valla kultuuripreemia on preemia kultuurielu ja selle edendajate väärtustamiseks.
Kultuuripreemia eesmärk on tunnustada Tõrva vallaga seotud isikuid ning kollektiive, kes on kultuuri alal saavutanud silmapaistvaid tulemusi. 2022. aastal otsustas kultuurikomisjon välja anda kaks preemiat: kultuuri peapreemia ning kultuuripreemia uuele tulijale.
Kultuuri peapreemia määratakse isikule või kollektiivile, kelle töö ja saavutused aastate jooksul on kaasa aidanud kultuuriväärtuste loomisele Tõrva vallas ja on tunnustuseks ning maine kujundajaks Tõrva vallale. Kultuuri peapreemia suurus on 1000 eurot.
Kultuuripreemia määratakse isikule või kollektiivile, kelle uus ettevõtmine või teos on märkimisväärselt rikastanud Tõrva valla kultuurielu ja kes paistab silma loominguliste tulemustega. Kultuuripreemia suurus on 500 eurot.
Tõrva valla kultuuripreemia statuut
Tõrva valla kultuuripreemia laureaadid:
- 2019 - Elmar Orav
- 2020 - Thea Leitmaa
- 2021 - Laine Vettik
- 2022 - Vello Jaska
Kandidaadi esitamine
PIKENDATUD! Ettepanekuid võetakse vastu 31. jaanuarini.
Kirjalikud ettepanekud tuleb saata:
Tõrva Vallavalitsus, Kevade 1, Tõrva 68605 või digitaalselt allkirjastatuna email@example.com
Märksõna: TÕRVA VALLA KULTUURIPREEMIA
Kirjalik ettepanek peab sisaldama andmeid esitatava isiku või kollektiivi kohta (täpne nimi, aadress/e-post, kontakttelefon), ülevaadet kultuurialasest tegevusest, argumenteeritud põhjendust ning esitaja kontaktandmeid. Samuti tuleb lisada, kas kandidaat esitatakse kultuuri peapreemiale või kultuuripreemiale.
Kandidaadi e-esitamine:
- lehe ülemises paremas osas on kast "Logi sisse"
- logi sisse ning sisesta PIN1
- peale sisselogimist avaneb lehe allosas e-vorm
- seejärel täida taotlusvorm ning sisesta PIN2
E-taotluse digitaalselt allkirjastamata jätmisel taotlust ei saadeta.